BYA FLORENCE TUMUPENDE
Enkoko 4,500 n’ensawo z’emmere 144 bye byagabiddwa mu magombolola munaana nga bibalirirwamu obukadde bw’ensimbi 50.
Akulira ekitongole kya OWC mu Lwengo, Maj. Hassan Samba ye yabigabye n’akubiriza abaazifunye okuzirabirira obulungi.
Yakalaatidde abatuuze okuggya enkulaakulana mu byobufuzi kuba Gavumenti egaba ebintu awatali kusosola mu bibiina, eddiini n’obuwangwa.
Abatuuze baasoose kusomesebwa abasawo b’ebinyonyi n’ebisolo nga bakulembeddwaamu Dr. Samuel Mukuye n’abakubiriza okutegeezangako abakugu bwe balaba obubonero bw’endwadde eziyinza okulumba enkoko.
Enkoko ezaabaweereddwa za magi okusangula amaziga g’abatuuze abaaweebwa enkoko ezaabasakirwa omubaka Gertrude Nakabira wabula zonna ne zibafaako gye buvuddeko.
tso_Latn lug_Latn lug_Latn lug_Latn lug_Latn lug_Latn